
Tee ehitusloa andmine (Aleksei Juhhanovi tänav // Aleksei Juhhanovi tänav J1 // Tapamaja tänav L1 // Jõesuu tänav L1)  

1. ASJAOLUD JA MENETLUSE KÄIK

28.01.2019 läbivaatamiseks laekus Aleksei Juhhanovi tänav // Aleksei Juhhanovi tänav J1 // Tapamaja tänav L1 // Jõesuu tänav L1 kinnistutel sõidutee ja kõnnitee ümberehitamiseks tee ehitusloa taotlus koos tee ehitusprojektiga (linnavalitsuse dokumendiregistris nr 5545/1-16). 

Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti, Linnamajandusameti ja Arenduse ja Ökonoomika Ameti spetsialistid, kes on  kooskõlastanud või andnud arvamuse tee ehitusprojektile
(dok. reg nr. 5545/1-16 ja 7396/1-16).

04.07.2019 kõik kaasatud isikud kooskõlastasid tee ehitusprojekti.
Arenduse ja Ökonoomika Amet kooskõlastas märkusega: „Kõrgused olemasolevate teedega kokku viimisel kontrollida kohapeal“. 
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. OTSUS

3.1. Anda tee ehitusluba Aleksei Juhhanovi tänav // Aleksei Juhhanovi tänav J1 // Tapamaja tänav L1 // Jõesuu tänav L1 avalikult kasutatava sõidutee ja kõnnitee ümberehitamiseks vastavalt tee ehitusprojektile (töö nr PP19002, projekteerija P.P.Projekt OÜ).
3.2. Arvestada käesoleva korralduse p.1  Arenduse ja Ökonoomika Ameti poolt tehtud märkust.

4. RAKENDUSSÄTTED

4.1. Korraldus jõustub seadusega ettenähtud korras.

4.2.   Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.

